اؤتن گون آذربایجان-ائرمنیستان سرحدینده باش وئرهن توققوشمادا دوشمن تخریباتینین قارشیسینی آلارکهن هلاک اولان و نشی دوشمن نظارتیندهکی اراضیده قالان عسگر چینگیز سالمان اوغلو قوربانووون شکلی سوسیال شبکه ایستیفادهچیلری طرفیندن پایلاشیلیب.
آخار . آذ خبر وئریر کی، قیسا مدتده بؤیوک صحیفهلری احاطه ائدن و سایسیز-حسابسیز رئاکسییایا سبب اولان فوتویا شرح یازانلار وطنی قورویارکهن شهید اولان عسگریمیزین عائلهسینه معنوی دستک وئریبلر و اوردوموزلا قورور دویدوقلارینی بیلدیریبلر.
قئید ائدک کی، شهیدیمیزین نشینین گئری قایتاریلماسی ایله باغلی مدافعه ناظرلیگی طرفیندن بئین اَلخالق قیزیل خاچ کومیتهسینین آذربایجان نوماینده لیینه، آ.ت.ت-این مینسک قروپونا، او جملهدن آ.ت.ت-این فعالیتده اولان صدرینین شخصی نمایندهسی آنژئی کاسپرشیکه رسمی قایدادا مراجعت ائدیلیب.
حاضیردا مووافیق قوروملارلا بیرگه حربی قوللوقچوموزون جسدینین آذربایجان طرفینه قایتاریلماسی ایستیقامتده ایشلر داوام ائتدیریلیر.
بو آرادا ائرمنی لری هئچ بیر اخلاقا سیغمادان، شهید عسگریمیزین نشینین فوتولارینی سوسیال شبکهده یایماسینا ایسه سوسیال شبکه ایستیفادهچیلری سرت رئاکسییا گؤستریبلر، آذربایجان مدافعه ناظرلیگی ایسه رسمی آچیقلامادا بونو «غئیری-اینسانی حرکت» اولاراق دیرله ندیریب.
azb_Arab azb_Arab azb_Arab azb_Arab azb_Arab